การควบคุมภายใน

บริษัทฯได้ให้ความสำคัญในแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้นนักลงทุน หน่วยงานราชการ องค์กรธุรกิจ และสถาบันการเงินต่างๆ
มาโดยตลอด ถึงแม้ว่าบริษัทฯ
เองมีข้อจำกัดในขนาดขององค์กรที่เล็กจึงเป็นข้อจำกัดสำคัญหากต้องใช้งบประมาณมากหรือต้องสร้างกระบวนการควบคุมภายในเพื่อที่จะทำให้ระบบการทำงานมีความถูกต้อง
รวดเร็ว โปร่งใส ตรวจสอบได้ สอดคล้องกับกระแสการเปลี่ยนแปลงของกิจกรรมทางธุรกิจ
เพื่อให้มั่นใจได้ว่าแนวทางของบริษัทฯ
สอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate Governance)ให้มีความเข้มแข็งและเป็นสากล
โดยกำหนดให้มีคณะกรรมการตรวจสอบ (Audit Committee)จำนวน 3 ท่านและบริษัทฯ
ได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการบริษัทมาตั้งแต่ปี2542จนถึงปัจจุบัน
บริษัทมีความพร้อมในกระบวนการควบคุมภายในมากขึ้นดังนี้

จากที่บริษัทฯ ได้ผลักดันนโยบายให้มีหน่วยงานตรวจสอบภายใน ตั้งแต่ปี 2542
ได้เริ่มตั้งแต่มีกระบวนการสร้างความเข้าใจ การยอมรับให้เกิดมากขึ้นในทุกระดับ
ตั้งแต่ระดับคณะกรรมการบริษัท ผู้บริหาร หัวหน้างาน และระดับพนักงาน แต่อย่างไรก็ตาม
คาดว่ากระบวนการทำงานของหน่วยงานนี้ยังคงต้องการทุ่มเททั้งเวลา งบประมาณ
บุคคลากรที่มีความสามารถ ความยอมรับ การให้ความร่วมมือกันต่อไป
เพื่อให้กระบวนการทำงานสามารถทำงานต่อไปได้อย่างต่อเนื่อง
และสามารถคาดหวังผลการดำเนินงานได้ตามสภาพความเป็นจริงที่เกิดขึ้น

ในปี 2545
เป็นอีกปีหนึ่งที่ต้องทุ่มเทกับสภาพธุรกิจที่ยังมีความยากลำบากในการดำเนินธุรกิจพร้อมกับสภาพอุตสาหกรรมโดยตรงและโดยอ้อมในประเทศ
และปัจจัยจากสภาพเศรฐกิจโลกอยู่ในความไม่แน่นอน
ประกอบกับวงจรธุรกิจปัจจุบันอยู่ในช่วงที่ทำให้หลายผลิตภัณฑ์ของบริษัทไม่สามารถเพิ่มยอดขาย
ทำกำไร จนบางผลิตภัณฑ์อาจไม่สามารถทำรายได้ต่อไปได้
ซึ่งบริษัทต้องทำงานหนักในการหารายได้มาทดแทน
และต้องอยู่ในสภาพที่ต้องแข่งขันเผชิญกับทุกสภาพปัญหาที่ทำให้ผู้บริหารและพนักงานมีความกดดัน
เป็นการยากลำบากในการวางแผนงานการตรวจสอบภายในเป็นช่วงระยะยาวได้
ทำให้ฝ่ายตรวจสอบภายในต้องเป็นส่วนหนึ่งที่ร่วมเข้าแก้ไขปัญหาเฉพาะหน้าขององค์กรด้วย
สรุปการทำงานที่มีผลทางตรงและอ้อมกับการควบคุมภายในประเมินได้ดังนี้

1) ฝ่ายตรวจสอบภายในต้องจัดสรรเวลาในการปฏิบัติงานตามแผนการตรวจสอบ
ควบคู่ไปกับต้องร่วม

ปฏิบัติงานของฝ่ายบริหารแก้ไขปัญหาเฉพาะหน้า

2)ได้ติดตามผลการดำเนินงานของบริษัทร่วมตามแนวทางที่ได้วางแผนไว้ล่วงหน้า
ได้ร่วมสอบทานและประเมินผลการดำเนินงานมาเป็นลำดับ

3)งานด้านการจัดการคุณภาพ(Quality
Management)ซึ่งเป็นเป้าหมายหลักของบริษัทที่ได้กำหนดแนวทางสร้างมาตราฐานสินค้าและบริการให้อยู่ในระดับพึงพอใจของลูกค้าอยู่เสมอ
โดยได้สนับสนุนมาตราฐาน ISO 9001 : 2000 ที่บริษัทฯได้รับมาแล้วกับกิจกรรมต่างๆที่เกี่ยวข้อง
และได้มีนโยบายที่เชื่อมต่องานตรวจสอบภายในกับงานจัดการคุณภาพเข้าด้วยกันเพื่อเป็นการเสริมกันและลดความซ้ำซ้อนในการบวนการบางส่วน
ซึ่งเป็นเรื่องที่คงต้องใช้ความพยายามอีกมาก

4)ติดตามและปฏิบัติตามแนวทางการตรวจสอบฯและคู่มือการตรวจสอบภายในที่ผู้เชี่ยวชาญได้เข้ามาร่วมกำหนดและจัดทำเป็นแนวทางไว้
รวมทั้งได้มีการสอบทานและประเมินผลเป็นช่วงๆ

ในการทำงานระหว่างพนักงานบริษัทและทีมงานเฉพาะ
สามารถรับผิดชอบงานที่ได้รับการมอบหมายแล้ว ยังสามารถเริ่มจัดระบบการทำงาน
ประเมินสภาพของปัญหา และวางแผนการทำงานได้อย่างอิสระ
ซึงจะเป็นรากฐานสำคัญในแผนงานที่จะทำงานต่อเนื่องต่อไป และจะสามารถจะได้รับการดูแล
การสนับสนุนจากผู้บริหารและคณะกรรมการบริษัทมากขึ้น

คณะกรรมการตรวจสอบ

คณะกรรมการตรวจสอบ ได้ร่วมกิจการตามหน้าที่และความรับผิดชอบเช่นเดียวกับปีก่อนโดยสรุปคือ

1.  ร่วมประชุมกับคณะกรรมการ ฝ่ายบริหาร ตามวาระการประชุมคณะกรรมการบริษัท
    และตามวาระเร่งด่วนหรือที่แจ้ง ตามกิจกรรมการจัดการที่เกิดขึ้นจริง
    และตามที่ฝ่ายจัดการร้องขอ

2.  ร่วมประชุมและสอบถามฝ่ายบริหารในการสอบทานความมีประสิทธิผลในด้านสภาพแวดล้อมของการควบคุม
    กระบวนการประเมินความเสี่ยง กิจกรรมควบคุม ระบบสารสนเทศและการสื่อสารข้อมูล
    และระบบการติดตามและประเมินผล
    ซึ่งฝ่ายจัดการชี้แจงและแลกเปลี่ยนความเห็นโดยได้ปฏิบัติตามควรแล้ว
    และจะเร่งรัดให้มีความคืบหน้าและมีความชัดเจนมากขึ้นตามลำดับต่อไป

3.  ร่วมสอบทานงบการเงินประจำปี 2545 ของบริษัทฯ ก่อนเสนอต่อที่ประชุมคณะกรรมการบริษัท
    และก่อนนำส่งตลาดหลักทรัพย์แห่งประเทศไทย

4.  คณะกรรมการตรวจสอบได้เสนอต่อคณะกรรมการบริษัท
    เพื่อขออนุมัติต่อที่ประชุมใหญ่สามัญผู้ถือหุ้นประจำปี 2546 เพื่อให้แต่งตั้งสำนักงาน เอ.เอ็ม.ที
    แอสโซซิเอส เป็นผู้สอบบัญชีของบริษัท โดยเสนอค่าสอบบัญชีประจำปีเป็นจำนวนเงินไม่เกิน
    330,000 บาท และได้แจ้งให้บริษัทฯแจ้งให้สำนักงานฯดำเนินการแต่งตั้งผู้สอบบัญชีไม่น้อยกว่า
    2
    คนเพื่อป้องกันมิให้เกิดปัญหาจากการที่ผู้สอบบัญชีของกิจการไม่สามารถปฏิบัติงานได้ไม่ว่าด้วยเหตุใดก็ตาม

จากการร่วมทำงานในปีที่ผ่านมามีประเด็นสำคัญที่ได้หารือมีดังนี้

1.  การกระจายรายย่อยให้เป็นไปตามข้อกำหนด รวมถึงการพิจารณาเปลี่ยนแปลงมูลค่าหุ้นฯ

2.  ความพร้อมและเพียงพอในการเปิดเผยข้อมูล

3.  การกำหนดกรอบอำนาจการจัดการ ตามโครงสร้างองค์กรที่เหมาะสม

4.  การกำหนดเป้าหมาย จัดทำแผนธุรกิจ กำหนดงบประมาณ และการประเมินผล

5.  การพิจารณาแต่งตั้งเลขานุการคณะกรรมการบริษัท

6.  ความเหมาะสมของการกระจายที่ตั้งของหน่วยธุรกิจ

7.  การสนับสนุนบริษัทให้มีความพร้อมในแนวทางการกำกับดูแลกิจการที่ดี

8.  การกำหนดกรอบนโยบายทางด้านบัญชีที่สำคัญเช่น
    การตั้งสำรองหนี้สูญฯและการตั้งสำรองสินค้าเสื่อมมูลค่า เป็นต้น

9.  การพิจารณาโครงการลงทุนที่ต้องการผลตอบแทนที่เหมาะสม มีความเสี่ยงที่ประมินได้
    สามารถคืนทุนได้เร็ว
    ซึ่งควรจะต้องจัดทำการศึกษาความเป็นไปได้ของแต่ละโครงการมาเปรียบเทียบ
    และให้คำนึงถึงแนวคิดสำคัญๆเช่น การคุ้มค่าตามแนวคิด Economic Valued
    Add(EVA),การDiversifyหากจำเป็นเพื่อเป็นประโยชน์ต่อผู้ถือหุ้นทั้งในระยะสั้นและระยะยาว
    ฯลฯ

  ในการทำงานนอกจากประชุมกับคณะกรรมการบริษัทแล้ว ได้เข้าติดตาม สอบทาน กำหนดประเด็น

ที่มีความสำคัญเป็นหัวข้อเพื่อเป็นประโยชน์ในการพิจารณาร่วมกันระหว่างคณะกรรมการบริษัท
คณะกรรมการตรวจสอบ ผู้บริหาร พนักงาน ผู้สอบบัญชี ซึ่งนอกจากมีการจัดประชุมร่วมกันแล้ว
ก็ได้เข้าสังเกตุการณ์ในกิจการไม่น้อยกว่าเดือนละครั้งรวมทั้งมีการหารือระหว่างบุคคลที่เกี่ยวข้องทั้งที่บริษัทฯและทางโทรศัพท์
ซึ่งได้มีการประชุมกับผู้บริหารครั้งล่าสุดเมื่อวันที่ 27 มีนาคม 2546 เพื่อทบทวน
หารือร่วมกันในการสรุปความคืบหน้า ติดตามการดำเนินการ
และกำหนดกรอบแผนการดำเนินการต่อไป
โดยกรอบการทำงานจะเป็นไปตามหลักการกำกับดูแลกิจการที่ดีจำนวน 15 ข้อ
ตามแนวทางตลาดหลักทรัพย์แห่งประเทศไทย
และจะเห็นได้ส่วนหนึ่งจากประเด็นต่างๆที่ได้มีการแลกเปลี่ยน
ซึ่งจะมีการติดตามข้อมูลและความคืบหน้า รวมทั้งพยายามให้มีการรายงานให้ชัดเจนมากขึ้น

ความเห็นของผู้สอบบัญชีเกี่ยวกับความเพียงพอและการปฏิบัติด้านการควบคุมภายใน

ตามผลการศึกษาและประเมินผลระบบการควบคุมภายในบริษัทฯ
เท่าที่เห็นว่าจำเป็นเพื่อประเมินผลตามมาตราฐานการสอบบัญชีที่รับรองทั่วไป
การประเมินผลดังกล่าวมีวัตถุประสงค์เพื่อให้ทราบว่าอาจเชื่อถือระบบการควบคุมภายในได้เพียงใด
ในการกำหนดวิธีการตรวจสอบที่จำเป็นแก่การเสนอความเห็นต่องบการเงินและเพื่อเป็นเครื่องช่วยในการวางแผนและปฏิบัติการตรวจสอบงบการเงิน
ภายในขอบเขตของการศึกษาและประเมินผลระบบการควบคุมภายในดังกล่าว
เชื่อว่าบริษัทฯมีระบบการควบคุมภายในที่เพียงพอสำหรับการตรวจสอบบัญชีตามวัตถุประสงค์ดังกล่าว

สัญญาการจัดการ

  -ไม่มี-